**Butiksmøde referat 13-12-18**

Til stede: Iniz, Kirsten, Estrid, Vibeke og Janne

Afbud: Inger, Annegrete, Winnie og Lena

Referent: Janne

1. Vi ønsker at omlægge de seks teams til fire, så der kan komme flere personer på de forskellige vagter. Teamkoordinator går op i limningen, når der mangler folk, og hun kan komme til at trække et alt for stort læs. Det betyder, at vi kommer til at arbejde de tre timer/mdr, hvilket vi både skriver om og fortæller på møderne. Og ikke kun tre timer hver sjette uge. En sådan omlægning er et stort skridt og må planlægges omhyggeligt og varsles i rigtig god tid. Alle skal høres og informeres om behovet for omlægning.

Annegrete og Janne og måske flere teamkoordinatorer bliver arbejdsgruppen, som udarbejder en plan for kommunikation og struktur. Vi beregner god tid-mindst seks ugers varsel førend omlægningen træder i kraft, så alle kan nå at kommunikere og føle sig hørt og medansvarlige.

Vi foreslår også at sammenlægge butiksvagten og lukkevagten, hvor vi kan skabe en fleksibilitet i vagterne i tidsrummet 16-19. Igen større sammenhæng, ansvarlighed og fællesskab.

2. Iniz vil skrive ud til alle medlemmerne på Østerbro og invitere dem til at deltage i butiksmødet, fordi nogle har udtrykt interesse for at være med i det.

Vi vil holde butiksmøde efter behov og på onsdage forskudt for fællesspisningen. Gerne kl. 19 i Nabo hvis det kan lade sig gøre.

3. Husleje i Nabo Østerbro. Kirsten, Estrid og Karina tager sig af det.

4. Medlemsmøde onsdag 20.februar 2019. Estrid og Arrangementsgruppen tager sig af det. Ny svampeavler fra Østerbro ønsker vi at invitere. Når han er færdig, tager vi den nye struktur op.

5. Intromøder på tværs af afdelingerne er til debat siden Fremtidsworkshoppen 24-11.

Fælles intromateriale, Kogebogen, se og forstå helheden af KBHFF, dernæst egen afdeling. Både fælles intromøder og lokale intromøder kan fungere på skift. Nye tanker, støbeskeerne under opvarmning, fællesskab og samhørighed, så KBHFF kan vokse sig større igen…med både nye aktive og støttepose medlemmer.

6.HUSK at skrive dig ind i wikien i Butiksgruppen med funktion, navn, tlf. mail, evt. kommentar.